wannaphong/clean_thaiwikipedia huggingface dataset:
# Who's still standing
ฮูวอิสสติลสแตนดิ้ง (อังกฤษ: Who's still standing) เป็นเกมโชว์ตอบคำถามแบบ Head to Head เริ่มออกอากาศในสหรัฐอเมริกาเมื่อวันที่ 19 ธันวาคม พ.ศ.2554 จนถึงวันที่ 30 มกราคม พ.ศ.2555 ทางสถานีโทรทัศน์เอ็นบีซี ผลิตรายการโดยอาร์มอร์ซ่าฟอร์แมต สมาร์ทด็อกมีเดีย และยูนิเวอร์แซลเทเลวิชั่น ดำเนินรายการโดย เบน ไบเล่ย์

ลักษณะการแข่งขัน

แบ่งออกเป็น 2 รอบ คือรอบปกติกับรอบ Speed Round (กรณีเกมของผู้เข้าแข่งขันเสร็จสิ้นแล้วเหลือนักสู้อยู่บนเวทีอย่างน้อย 2 คน) เริ่มเกมนักสู้แต่ละคนยืนประจำหลุมประตูกลของตัวเอง ล้อมรอบผู้เข้าแข่งขันที่ยืนอยู่บนหลุมประตูกลกลางเวที

รอบปกติ

เริ่มเกมผู้เข้าแข่งขันจะได้รับตัวช่วยในการผ่านไปก่อน 2 ครั้ง หลังจากนั้นให้ผู้เข้าแข่งขันเลือกหมายเลขนักสู้มารอบละ 1 หมายเลขเพื่อดวลหาคนเข้ารอบ-ตกรอบ เริ่มเกมรอบนั้นให้นักสู้ตอบคำถามแรกของรอบนั้นก่อนเป็นคนแรก สลับกับผู้เข้าแข่งขันไปเรื่อยๆ โดยมีเวลาตอบคำถามข้อละ 20 วินาทีผู้เข้าแข่งขันมีใช้ตัวช่วยในการผ่านได้ 2 ครั้ง เมื่อผู้เข้าแข่งขันผ่าน ให้นักสู้อีกคนตอบคำถามนั้นภายใน 20 วินาทีเช่นเดิมถ้าผู้เข้าแข่งขันผ่านแล้วนักสู้ตอบได้คำถามข้อต่อไปนั้นผู้เข้าแข่งขันจะต้องตอบข้อนั้นไป

ลักษณะของแต่ละคำถามนั้นจะมีทั้งประโยคใบ้หรือประโยคคำถาม และตัวคำตอบจะเป็นช่องว่างหลายช่องแล้วแต่จำนวนตัวอักษร เครื่องหมายวรรคตอน ตามที่มีในคำตอบ และจะเติมให้เฉพาะเครื่องหมายวรรคตอนกับตัวอักษรบางตัวเท่านั้น

คนไหนที่ตอบไม่ถูกภายในเวลา 20 วินาทีก็จะตกรอบแล้วตกลงไปจากเวทีด้วยหลุมประตูกลถ้าหากผู้แข่งขันเข้ารอบ ก็จะได้ขโมยเงินที่เรียกว่า "ค่าหัว" ซึ่งจะมีมูลค่าตั้งแต่ $1,000 ถึง $20,000 ซึ่งอยู่ตรงหน้านักสู้แต่ละคน (ขโมยค่าหัวของนักสู้ที่ตกรอบแพ้ผู้เข้าแข่งขัน) แต่ถ้าผู้เข้าแข่งขันตกรอบ ฝ่ายนักสู้ก็จะได้รับเงินรางวัลกลับบ้านไปก่อน $10,000
 (ในรอบที่ 8 หรือ 9 จะได้เงิน $25,000 สำหรับรอบที่ 10 จะได้เงิน $50,000) พร้อมกับนำพานักสู้ที่เหลือเข้ารอบ Speed Round ทันทีแต่ถ้าผู้เข้าแข่งขันทำให้นักสู้ตกรอบได้ 10 คน ก็จะได้เงินรางวัล $250,000 หรือ $500,000 หรือ $1,000,000 ก็ได้

บางรอบในรอบดังกล่าวอาจจะเป็นรอบ Speciality Round ซึ่งเป็นรอบที่มีคำถามคำตอบเป็นสิ่งที่กำหนดล้วนๆ

ผู้เข้าแข่งขันสามารถถอนตัวออกจากการแข่งขันพร้อมกับรับเงินที่สะสมอยู่กลับบ้านไปได้ตั้งแต่ก่อนเกมการดวลรอบที่ 6 ซึ่งจะได้แค่ครึ่งหนึ่งของที่สะสม หรือก่อนเกมการดวลรอบที่ 8 ขึ้นไปซึ่งจะได้ตามที่สะสมทั้งหมด แต่ถ้าเล่นรอบที่ 6 จะได้รับตัวช่วยในการผ่านเพิ่ม 1 ครั้ง

รอบ Speed Round

หลังจากเสร็จสิ้นเกมของผู้เข้าแข่งขัน (ไม่ว่าผู้เข้าแข่งขันขอถอนตัวแล้วรับเงินสะสมกลับบ้านไปหรือผู้เข้าแข่งขันตกรอบใดๆ ก็ตาม) นักสู้ที่เหลืออย่างน้อย 2 คนขึ้นไปจะได้เข้าไปเล่นรอบ Speed Round 

กติการอบนี้ก็คือ นักสู้แต่ะคนผลัดกันตอบคำถามคนละ 1 คำถามให้ถูกภายในเวลา 10 วินาที เมื่อนักสู้ตอบคำถามถูกต้องได้ภายในเวลา 10 วินาที ก็จะสะสมเข้ากองกลางข้อละ $1,000 (ภายหลังเป็นข้อละ $2,000) แต่ถ้านักสู้คนไหนตอบไม่ถูกภายใน 10 วินาทีก็จะตกรอบ พร้อมกับตกลงไปจากเวทีด้วยหลุมประตูกล แข่งกันแบบนี้ไปเรื่อยๆ จนกว่าจะเหลือนักสู้ยืนอยู่บนเวทีเพียงคนเดียว ก็จะกลับบ้านพร้อมเงินสะสมกองกลางรอบดังกล่าวและเงินที่นักสู้ชนะผู้เข้าแข่งขันทั้งหมด

หมายเหตุ

กรณีผู้เข้าแข่งขันหรือนักสู้กลับบ้านพร้อมเงินที่ได้รับไปแล้ว ทางรายการจะมี 2 ทางเลือกคือ รับเงินที่ได้แล้วเดินลงไป หรือรับเงินที่ได้แล้วขอตกลงไปในหลุมประตูกล

ดูเพิ่มเติม

ตกสิบหยิบล้าน Still Standing Thailand
# Ņ
ตัวอักษร Ņ (ตัวเล็ก: ņ) เป็นรูปแบบตัวหนึ่งของอักษรละติน N ที่มีซิดิลลา (cedilla) อยู่ด้านล่าง โดยถูกใช้ในบริบทที่หลากหลายในสัทอักษรสากลแสดงนี้เสียงโดย 

Ņ เป็นตัวอักษรที่ใช้ในภาษาลัตเวีย
ดูเพิ่ม
ซิดิลลา
Ç
Ģ
Ķ
Ļ
N
Ñ
Ň
Ń
Nh (ทวิอักษร)
Nj (ทวิอักษร)
Ş
Ţ
บันทึก
# ข้ามฟ้าเฉือนคม
ข้ามฟ้าเฉือนคม (; พินอิน: Zhēngfēnduómiǎo) ละครโทรทัศน์แนวทริลเลอร์แอ๊กชั่นในปี พ.ศ. 2547 เป็นการสร้างร่วมกันระหว่างบริษัทบรอดคาซท์ ไทย เทเลวิชั่น ในเครือช่อง 3 ของไทย กับทีวีบีของฮ่องกง ในวาระครอบรอบ 36 ปี ของทีวีบี ความยาว 30 ตอน ออกอากาศตอนละประมาณ 1 ชั่วโมง โดยแต่ละตอนจะมีเนื้อหาเกี่ยวกับวันหนึ่งวัน รวมทั้งสิ้น 30 วัน มีนักแสดงร่วมกันมากมายทั้งไทยและฮ่องกง ใช้ผู้กำกับการแสดงมากถึง 5 คน และใช้ผู้อำนวยการสร้างเป็นชาวฮ่องกง ใช้ทุนสร้างสูงกว่าละครโทรทัศน์ปกติทั่วไป ออกอากาศในประเทศไทยทางช่อง 3 ในวันจันทร์–อังคาร เวลา 20.30 น.

 เนื้อเรื่อง 
เรื่องนี้เป็นเรื่องเกี่ยวกับเกม 30 วันของการไล่ล่าระหว่างตำรวจฮ่องกงและกลุ่มมือที่สามของฮ่องกงที่กำลังถูกกล่าวหาว่าเชื่อมโยงกับมาเฟียไทย เรื่องราวเริ่มต้นวันที่ 1 เมษายน 2004 โดยมีการโจมตีข้าราชการตำรวจและสิ้นสุดในวันที่ 30 เมษายน 2004 มีผู้เสียชีวิตของพลเมืองดีจำนวนมาก

 นักแสดง 
 ฉัตรชัย เปล่งพานิช...แซม
 ฟาง จงซิ่น...ฝง จือเหว่ย
 ศรีริต้า เจนเซ่น...ริต้า
 ถัน เหย้าเหวิน...หยาง ฉี่ตง
 ม่ง เจียฮุย...เผิง ฮุ่ย
 เจิ้ง เจียอิ่ง...หวง เจียฮุย
 เว่ย จุ้นเจี๋ย...โหว เหวินหัว
 หลิว เจียง...เจิ้น คุน
# เพาล์ ลังเงอร์ฮันส์
เพาล์ ลังเงอร์ฮันส์ (25 กรกฎาคม ค.ศ. 1847 – 20 มิถุนายน ค.ศ. 1888) เป็นพยาธิแพทย์และนักสรีรวิทยาชาวเยอรมัน เกิดที่กรุงเบอร์ลิน เป็นบุตรของดร. เพาล์ เอากุสท์ แฮร์มันน์ ลังเงอร์ฮันส์ กับอันนา ลูอีเซอ คาโรลีเนอ ลังเงอร์ฮันส์ (นามสกุลเดิม ไคเบิล)Paul Langerhans – Healio เรียนที่โรงเรียนเกราเอินโคลสเตอร์ (Grauen Kloster) ก่อนจะเรียนต่อด้านการแพทย์ที่มหาวิทยาลัยเยนา ในปี ค.ศ. 1868 ลังเงอร์ฮันส์วิเคราะห์เซลล์หนังกำพร้าและค้นพบเดนดริติกเซลล์ชนิดหนึ่ง ซึ่งต่อมาเรียกว่า "เซลล์ลังเงอร์ฮันส์" หนึ่งปีต่อมา เขานำเสนอวิทยานิพนธ์เรื่อง "กายวิภาคระดับจุลภาคของตับอ่อน" ซึ่งพูดถึงกลุ่มเซลล์ใส ลังเงอร์ฮันส์สันนิษฐานว่ากลุ่มเซลล์เหล่านี้เป็นต่อมน้ำเหลือง ซึ่งต่อมารู้จักในชื่อ "ไอลิตส์ออฟแลงเงอร์แฮนส์"Paul Langerhans - NCBI - National Institutes of Health

หลังเรียนจบ ลังเงอร์ฮันส์เดินทางไปซีเรีย ปาเลสไตน์ และจอร์แดนตะวันตกกับนักภูมิศาสตร์ ริชาร์ด คีเพิร์ท แต่กลับมายุโรปในช่วงสงครามฝรั่งเศส-ปรัสเซียและทำงานเป็นหน่วยแพทย์ในฝรั่งเศส ในปี ค.ศ. 1871 รูดอล์ฟ เวียร์โชเสนองานที่มหาวิทยาลัยไฟรบูร์กให้ลังเงอร์ฮันส์ สองปีต่อมา ลังเงอร์ฮันส์ดำรงตำแหน่งศาสตราจารย์ที่นั่น แต่เขาป่วยเป็นวัณโรคจนต้องออกจากงานที่มหาวิทยาลัย ในปี ค.ศ. 1875 ลังเงอร์ฮันส์ย้ายไปรักษาตัวที่เมืองฟุงชาลบนหมู่เกาะมาเดราจนหายเป็นปกติ และกลับมาศึกษาหนอนทะเลและจำแนกสัตว์ไม่มีกระดูกสันหลัง ขณะอยู่ที่เมืองฟุงชาล ลังเงอร์ฮันส์ทำงานเป็นแพทย์รักษาผู้ป่วยวัณโรค เขียนหนังสือท่องเที่ยวหมู่เกาะและศึกษาอุตุนิยมวิทยา

ด้านชีวิตส่วนตัว ลังเงอร์ฮันส์แต่งงานกับมาร์กาเรเทอ เอบาร์ทในปี ค.ศ. 1885 ลังเงอร์ฮันส์เสียชีวิตด้วยภาวะมียูเรียในเลือดในปี ค.ศ. 1888
# ธนบดี ใจเย็น
ธนบดี ใจเย็น  (เกิด 11 มีนาคม พ.ศ. 2540) เป็นนักร้องและนักแสดงลูกครึ่งไทย-เวียดนาม เป็นที่รู้จักจากซีรีส์เรื่อง ฮอร์โมนส์ วัยว้าวุ่น ซีซั่น 3 เคยเป็นสมาชิกวงดูโอ้ชื่อ PMP สังกัด G.iD ในเครือจีเอ็มเอ็ม แกรมมี่ แต่ปัจจุบันเป็นนักร้องเดี่ยวในสังกัด Dazz Records ในเครือมิวซิกมูฟ ในปี พ.ศ. 2563 ได้เข้าร่วมแข่งขันประกวดร้องเพลงรายการ FanWars ดาวปั้นดาว ทางช่องเวิร์คพอยท์ เอ็นเทอร์เทนเมนท์

 ประวัติ 
ภีม ธนบดี เกิดเมื่อวันที่ 11 มีนาคม พ.ศ. 2540 ที่กรุงเทพมหานคร เป็นลูกครึ่งไทย-เวียดนาม จบการศึกษาระดับมัธยมศึกษาจากโรงเรียนร่วมฤดีวิเทศศึกษา ปัจจุบันจบการศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์

ธนบดี เข้าสู่วงการบันเทิงโดยการเป็นสมาชิกวงดูโอ้ชื่อ พีเอ็มพี ร่วมกับ มาร์คภูมิ - ณฐพนธ์ บัวสาลี สังกัดจีไอดี มีซิงเกิ้ลเปิดตัวคือ ชักช้า"ภีม-มาร์คภูมิ" ศิลปินดูโอคู่ใหม่ เผยกระแสตอบรับซิงเกิ้ลแรกเป็นไปด้วยดี และต่อมาค่ายได้ปิดตัวไป นอกจากนี้ยังมีผลงานทางด้านการแสดงหลายเรื่องไม่ว่าจะเป็น STAY ซากะ..ฉันจะคิดถึงเธอ รับบทเป็น เตอร์ ผู้หญิงคนนั้นชื่อบุญรอด รับบทเป็น บุญทำ และฮอร์โมนส์ วัยว้าวุ่น ซีซั่น 3 รับบทเป็น พุทธิพัฒน์ หรือ เต้อ และจากซีรีส์เรื่อง ฮอร์โมนส์ วัยว้าวุ่น ซีซั่น 3 ทำให้เป็นที่รู้จักในวงกว้างมากขึ้นอีกด้วยและทำให้มีผลงานทางด้านการแสดงตามมาอีกหลายเรื่อง ต่อมาได้เข้ามาเป็นศิลปินเดี่ยวในสังกัดเอ็มบีโอ ทีน เอ็นเตอร์เทนเมนท์ และเป็นผู้เข้าแข่งขันรายการ MBO The Idol Game หน้าใหม่ พร้อมเกิด โดยเป็นลูกทีมของโบรกอล์ฟ - พิชญะ นิธิไพศาลกุล อดีตสมาชิกวงดูโอ้ชื่อดัง กอล์ฟ-ไมค์ และยังได้ไปถ่ายทำซีรีส์เรื่อง Halfworlds Season 2 รับบทเป็น ไฟเตอร์ ถือว่าเป็นนักแสดงสัญชาติไทยคนแรกที่ได้รับบทนำใน ซีรีส์ของ HBO

 ผลงาน 
 อัลบั้ม 
 เพลง 
พ.ศ. 2557
 เพลง ชักช้า (แต่งท่อนแร็ปเอง) ในนามวงพีเอ็มพี 

พ.ศ. 2559
 เพลง วัดใจ (ต้นฉบับวงซิลลี่ ฟูลส์) (แต่งท่อนแร็ปเอง) ในนามศิลปินสังกัดเอ็มบีโอ ทีน เอ็นเตอร์เทนเมนท์ ร่วมกับเพื่อน ๆ ร่วมค่ายอีก 11 คน ประกอบรายการ MBO The Idol Game หน้าใหม่ พร้อมเกิดเอ็มบริโอ้ เตรียมปล่อยเรียลลิตี้หาไอดอล 'MBO THE IDOL GAME' พร้อมซิงเกิลเปิดตัว 'วัดใจ'
พ.ศ. 2560
 เพลง รักแท้ดูแลไม่ได้ (ต้นฉบับวงโปเตโต้) (The Judment Version) ในนามศิลปินสังกัดเอ็มบีโอ ทีน เอ็นเตอร์เทนเมนท์

มิวสิควิดีโอ
 ปี  เพลง ศิลปิน 2561 อย่าเหงาเป็นเพื่อนฉัน Eiffel MBO 2561 เหนื่อยเกินไปไหม จีน่า ดี ณัฐชา เดอซูซ่า 2562 อย่างนี้สิ Hi-U

 ละครโทรทัศน์ 

|-
| rowspan = "3" | 2558
| STAY ซากะ..ฉันจะคิดถึงเธอ
| เตอร์
|-
| ฮอร์โมนส์ วัยว้าวุ่น ซีซั่น 3
| พุทธิพัฒน์ มิตรพิสุทธิ์ (เตอร์)
|-
| ผู้หญิงคนนั้นชื่อบุญรอด
| บุญทำ
|-
| rowspan = "2" | 2559
| Love Songs Love Seriesตอน เพื่อนสนิท'ภีม'แอบรัก'เพื่อนสนิท'อินจัดทุกอารมณ์
| ติว
|- 
| Half World Season 2
| ไฟเตอร์ (Fyter)
|-
| 2560
| รักชั้นนัย
| จั้ม
|-
| rowspan = "2" | 2561
| The Judgement Like… ได้เรื่อง
| อรรถ
|-
| Little Home
| จุน
|-
| 2562
| นางสาวก้นครัว| เชน
|-
| 2564
| เล่ห์รตี| เอกพล
|}

 ซิทคอม 

|-
| 2560
| บางรักซอย 9/1ตอน แม่ไม่อยู่หนูร่าเริง| ซัน (รับเชิญ)
|-
| 2561
| ฮา in one”PIPO Shakeเขย่ารักให้โดนใจ”| พุต
|}

 ภาพยนตร์ 

|-
| rowspan = "2" | 2560
| The Underwear| จั้ม
|-
| สยามสแควร์| เติร์ก
|-
| 2561
| The Judgement Like..ได้เรื่อง| อรรถ
|-
| 2565
| อโยธยามหาละลวย''
| ขวัญ
|-
|}
# เคิร์ก แฮมเมตต์
เคิร์ก ลี แฮมเม็ตต์ (เกิด 18 พฤศจิกายน ค.ศ. 1962) เป็นนักกีตาร์หลักและนักแต่งเพลงชาวอเมริกันเชื้อสายฟิลิปปินส์ แห่งวงเมทัลลิกา ซึ่งเขาได้เป็นสมาชิกตั้งแต่ปี ค.ศ. 1983 โดยก่อนหน้าเป็นอดีตมือกีตาร์ให้กับเอ็กโซดัส ในปี ค.ศ. 2003 แฮมเม็ตต์ ได้จัดอันดับที่ 11 ในหัวข้อ "100 มือกีตาร์ที่ยิ่งใหญ่ที่สุดตลอดกาล" จากนิตยสารโรลลิงสโตนHammett ranked at number 11 on Rolling Stone's 100 Greatest Guitarists of All Time ในปี ค.ศ. 2009 เขาก็ได้จัดอันดับที่ 15 บนหัวข้อ "100 มือกีตาร์เมทัล" จากนิตยสารโจเอิลแม็กอิเวอร์ (Joel McIver) อีกด้วย
# เจมส์ เฮตฟีลด์
เจมส์ แอลัน เฮตฟีลด์  (เกิด 3 สิงหาคม ค.ศ. 1963) เป็นนักดนตรี นักร้อง นักกีตาร์และนักแต่งเพลงชาวอเมริกัน เป็นที่รู้จักในฐานะผู้ร่วมก่อตั้งและสมาชิกคนปัจจุบันของวง เมทัลลิกา โดยทำหน้าที่เป็นนักร้องนำ มือริทึมกีตาร์ และแต่งเพลงหลัก เฮทฟิลด์ ยังเป็นรู้จักในฐานะผู้บรรเลงริทึมกีตาร์อันซับซ้อน แต่หลายครั้งก็เล่นเป็นมือหลักและเล่นในท่อนโซโล่ ทั้งในสตูดิโอและการแสดงสด เฮทฟิลด์ได้ร่วมก่อตั้งวงเมทัลลิกาขึ้นในเดือนตุลาคม ค.ศ. 1981 ภายหลังตอบคำโฆษณาของลาร์ส อุลริช มือกลอง ในหนังสือพิมพ์ท้องถิ่นแห่งลอสแอนเจลิส "เดอะรีไซเคอร์" (The Recycler) ตลอดการทำงานทางดนตรีของเฮทฟิลด์กับเมทัลลิกา ได้รับรางวัลแกรมมีถึง 9 รางวัลและออกสตูดิโออัลบั้มกว่า 9 อัลบั้ม 3 อัลบั้มแสดงสด 4 อีพี และ 24 ซิงเกิลส์

ในปี ค.ศ. 2009 เฮตฟีลด์ ได้ถูกจัดอันดับที่ 8 บนหัวข้อ "100 มือกีตาร์เมทัลที่ยิ่งใหญ่ที่สุด" ในหนังสือโจเอิลแม็กอิเวอร์ (Joel McIver) และจัดอันดับไว้ที่ 24 บนหัวข้อ "100 นักร้องเมทัลที่ยิ่งใหญ่ที่สุด" จากนิตยสาร ฮิตพาราเดอร์ จากผลโหวตในนิตยสาร กีตาร์เวิร์ด (Guitar World) เฮทฟิลด์ ได้จัดอันดับที่ 19 ในฐานะมือกีตาร์ที่ใหญ่ที่สุดตลอดกาล และอันดับที่ 2 (เช่นเดียวกับมือกีตาร์หลัก เคิร์ก แฮมเมตต์) ในหัวข้อ "100 มือกีตาร์เมทัลที่ยิ่งใหญ่ที่สุดตลอดกาล" จากนิตยสารเดียวกันนี้ นิตยสารโรลลิงสโตน ได้จัดอันดับเขาไว้ที่ 87 บนหัวข้อ "นักกีตาร์ที่ยิ่งใหญ่ที่สุดตลอดกาล"
# แบทเทิลกราวด์ (2016)
แบทเทิลกราวด์ (2016) (Battleground (2016)) เป็นรายการเพย์-เพอร์-วิวมวยปล้ำอาชีพของWWE ซึ่งจัดเป็นปีที่4 เมื่อวันที่ 24 กรกฎาคม 2016 ณ สนาม Verizon Center ในเมืองวอชิงตัน ดี.ซี. สหรัฐอเมริกา

 ผล
# อัยย์ พรรณี
ฐณัณญาญ์ ไอยราถิรศักดิ์ หรือชื่อในวงการคือ อัยย์ พรรณี วีรานุกูล ชื่อเล่นเดิม 'จอย' เป็นนักร้อง พิธีกร และดีเจชาวไทย เคยเป็นคอรัสให้นักร้องค่ายคีตา เรคคอร์ดส เป็นหนึ่งในสมาชิกวงเดอะ ซิตี้ คอรัส (CU Band) และวงเอ็กซิท (Exit) ในปีพ.ศ. 2536 ภายหลังออกอัลบั้มเดี่ยวในช่วงยุคอัลเทอร์เนทีฟ ภายใต้สังกัดโซนี่ มิวสิค โดยมีผลงานเพลงโด่งดังมากมาย เช่น บอกเขาว่าเจอฉัน, เปิดวิทยุ, ฉันรึเปล่า, หยุดไว้แค่นี้, นานเหลือเกิน, ฉันไม่โง่ เป็นต้น

 การศึกษา 
จบการศึกษาระดับมัธยมศึกษา โรงเรียนเตรียมอุดมศึกษาพัฒนาการ
ระดับปริญญาตรี คณะครุศาสตร์ เอกขับร้องสากล จุฬาลงกรณ์มหาวิทยาลัย โดยเป็นผู้อัญเชิญพระเกี้ยว งานฟุตบอลประเพณีจุฬาธรรมศาสตร์ ครั้งที่ 47 ปี 2534
ศึกษาต่อ Grade 7 Solo Singing Trinity College of Music (London) 1997
ปริญญาโท เอกวิเคราะห์และวางแผนนโยบาย คณะพัฒนาสังคม สถาบันบัณฑิตพัฒนบริหารศาสตร์ (นิด้า)

 ผลงาน 
 เพลง 
 You Make Me (My Dreams)
 วาดฝัน
 Lanla (La La La)
 Hundreds & Thousands
 Piece Of Home (English Version)
 Live Together
 Piece Of Home
 A Littie Secret (ใกล้เธอ...แต่ไม่ใกล้ไป)
 ใกล้เธอ...แต่ไม่ใกล้ไป (Instrumental)
 อาย [JOOX The Remake]
 รู้สึกคนเดียว 
 วันธรรมดา 

 อัลบั้มเดี่ยว 
 2537 มินิอัลบัมอัยย์
 2538 อัลบั้มเดี่ยวชุดแรก "เพราะใจ"
 2538 อัลบั้ม "บางสิ่งที่ตามหา"
 24 กรกฎาคม 2541 อัลบั้ม "สุภาพสตรี"
 2543 อัลบั้ม "อัยย์-สไตล์"
 2543 อัลบั้ม "ie's song hits"

 อัลบั้มอื่น 
 2536 อัลบั้ม เดอะ ซิตี้ คอรัส
 2536 อัลบั้ม ทางออกของความรู้สึก ภายใต้วง "เอ็กซิท (Exit)" ร่วมกับ นฤมล จิวังกูร และ พิรุณ ยิ้มพงษ์
 2546 อัลบั้ม Meeting Again ร่วมกับ * สุเมธแอนด์เดอะปั๋ง, ปอย ภัคพร, วรรธนา วีรยวรรธน, ศิรศักดิ์ อิทธิพลพาณิชย์ ฯลฯ

 เพลงประกอบละคร/ภาพยนตร์ 
 เพลง "ใครเข้าใจ" (ประกอบภาพยนตร์ นางแบบ)
 เพลง "เงา" (ประกอบภาพยนตร์การ์ตูนเรื่อง มู่หลาน)
 เพลง "ผู้หญิง" (ประกอบละครเรื่อง ตาเบบูญ่า) ร่วมกับ ปาน ธนพร, เจนนิเฟอร์ คิ้ม
 เพลง "เชียร์หยุดโลก" (2002 ฟีฟ่าเวิลด์คัพ) ร่วมกับ ทาทา ยัง,ซาร่า ผุงประเสริฐ, โน้ต-ตูน
 เพลง "ดอกไม้ยังมีหนาม" (ประกอบละครเรื่อง อีสาวอันตราย)

 พิธีกร 
 พิธีกรรายการ ดนตรีกวีศิลป์
 พิธีกรรายการ Bike Finder
 ผู้ดำเนินรายการวิทยุ เที่ยวไปLike a Local วิทยุครอบครัวข่าว ส.ทร.FM106Mhz.
 พิธีกรรายการ พาซ่า Bazaar
 พิธีกรรายการ Youngอยู่

 ผลงานอื่น 
 2535 นักร้องคอรัสค่ายคีตา เรคคอร์ดส
 2536 เป็นหนึ่งในสมาชิกวงเดอะ ซิตี้ คอรัส (CU Band)
 2541 ร่วมงาน ASIA MUSIC FESTIVAL ที่ประเทศญี่ปุ่น
 2542 ร่วมงาน FEMALE ASIA MUSIC FESTIVAL ที่ประเทศญี่ปุ่น
 2542 อาจารย์พิเศษมหาวิทยาลัยธรรมศาสตร์
 2558  คอนเสิร์ต 90'S CONCERT FIRST ALBUM กำเนิดอินดี้ รุ่นพี่ออกเทป
 2559 เป็นแขกรับเชิญในคอนเสิร์ต กรีนเวฟ 106.5 เอฟเอ็ม

รางวัล
โทรทัศน์ทองคำ รายการ ไทยโชว์ ทางสถานีโทรทัศน์ไทยพีบีเอส
โทรทัศน์ทองคำ รายการ ดนตรีกวีศิลป์ ทางสถานีโทรทัศน์ไทยพีบีเอส

ติดตามผลงาน และเรื่องราว ได้ที่ Instagram : ieloveu
# รอเบิร์ต ทรูฮีโย
โรเบร์โต ตรูฮีโย (เกิด 23 ตุลาคม ค.ศ. 1964) หรือ รอเบิร์ต ทรูฮีโย (Robert Trujillo) เป็นนักดนตรี เนทีฟอเมริกัน. เริ่มเป็นที่รู้จักในฐานะนักดนตรีในตำแหน่งมือเบสแห่งวงเมทัลลิกา เขายังเคยเป็นสมาชิกกับวงเมทัลอื่นๆ หลายวงเช่น วงคลอสโอเวอร์แทรชเมทัล ซุยซิดัลเทนเดนซีส์ (Suicidal Tendencies) วงฟังก์เมทัล อินเฟคเชียสกลูฟวส์ (อินเฟคเชียสกลูฟวส์) วงเฮฟวีเมทัล แบล็กเลเบิลโซไซที (Black Label Society) และเคยร่วมงานกับเจอร์รี แคนเทรล แห่งอลิซอินเชนส์ และออซซี ออสบอร์น นักร้องนำวงแบล็กซับบาธ นอกจากนี้เขายังเคยเป็นสมาชิกร่วมทัวร์กับ แมสเมนทัล (Mass Mental) อีกด้วย
# ลาร์ส อุลริก
ลาส อุลเร็ก  หรือ ลาร์ส อุลริก (เกิด 26 ธันวาคม ค.ศ. 1963) เป็นมือกลองสัญชาติเดนมาร์กและหนึ่งในผู้ร่วมก่อตั้งวงเฮฟวีเมทัล เมทัลลิกา เขาเกิดและเติบโตในครอบครัวที่ค่อนข้างมีฐานะในเดนมาร์ก โดยเป็นลูกชายของโปรเทนนิส ทอร์เบน อุลริก อุลริกได้เริ่มต้นการเป็นมือกลองครั้งแรกในซานดิเอโก ต่อมาเขาได้ย้ายไปอยู่ที่ลอสแอนเจลิส ตั้งแต่อายุ 16 ในช่วงฤดูร้อนปี ค.ศ. 1980 เพื่อจะฝึกเล่นกีฬาเทนนิส แต่ถึงอย่างไรก็ตาม นอกจากการเล่นเทนนิสแล้ว เขาก็เล่นกลองควบคู่ไปด้วย จนในที่สุดภายหลังประกาศหาสมาชิกวงผ่านหนังสือพิมพ์ท้องถิ่นฉบับหนึ่งนามว่า "เดอะรีไซเคอร์" เขาก็ได้พบกับ เจมส์ เฮทฟิลด์ และได้ก่อตั้งเมทัลลิกาขึ้น

ด้านชีวิตส่วนตัวลาร์ส อุลริก แต่งงานมา 3 ครั้งคนแรกคือ เดบบี โจนส์ (Debbie Jones) ระหว่างที่เขาทัวร์คอนเสิร์ต และได้หย่าในปี ค.ศ. 1990 และได้แต่งงานกับสกายลาร์ ซาเทนสไตน์ (Skylar Satenstein) อดีตแฟนสาวของแมตต์ เดมอนระหว่างที่เธอเรียนชีววิทยา ณ มหาวิทยาลัยฮาร์วาร์ด มีลูกด้วยกัน 2 คน และต่อมาได้เดตกับ คอนนี นีลเซน (Connie Nielsen) จากภาพยนตร์ นักรบผู้กล้าผ่าแผ่นดินทรราช มีลูกด้วยกัน 1 คนแต่ไม่ได้แต่งงาน จนล่าสุดได้แต่งงานกับเจสสิกา มิลเลอร์ นางแบบนิตยสาร (Jessica Miller)
# ปลาเฮร์ริง
ปลาเฮร์ริง  เป็นชื่อสามัญของปลาหลายชนิด หลายสกุล ในวงศ์ปลาหลังเขียว (Clupidae)

คำว่า herring ในภาษาอังกฤษมาจากคำในภาษาเยอรมันสูงโบราณว่า heri แปลว่า "ฝูง" หรือ "เจ้าภาพ, เจ้าบ้าน" อันหมายถึง ลักษณะการรวมตัวกันเป็นฝูงใหญ่ของปลาจำพวกนี้Herring Online Etymology Dictionary, Retrieved 10 April 2012. โดยมีสกุลต้นแบบคือ  ClupeaPauly, Daniel (2004) Darwin's Fishes: An Encyclopedia of Ichthyology, Ecology, and Evolution Page 109, Cambridge University Press. ISBN 978-0-521-82777-5.

ปลาเฮร์ริงเป็นปลาจำพวกเดียวกับปลาซาร์ดีน มีรูปร่างคล้ายกับปลากะพงแต่รูปร่างเรียวยาวกว่า ความยาวโดยทั่วไป 14–18 เซนติเมตร ส่วนใหญ่อาศัยอยู่ในทะเลใกล้ชายฝั่งของมหาสมุทรแปซิฟิกเหนือ มหาสมุทรแอตแลนติกเหนือ รวมถึงชายฝั่งตะวันตกของทวีปอเมริกาใต้ เป็นปลาที่อาศัยอยู่รวมกันเป็นฝูงใหญ่ ดำรงชีพด้วยการกินแพลงก์ตอนเหมือนปลาจำพวกอื่นในวงศ์เดียวกัน  

ปลาเฮร์ริงเป็นปลาที่ตกเป็นอาหารของปลาอื่นรวมถึงสัตว์ทะเลประเภทอื่นที่มีขนาดใหญ่กว่า เช่น โลมา, วาฬ หรือปลาฉลาม และเป็นปลาที่มีความสำคัญทางเศรษฐกิจโดยเฉพาะของทวีปยุโรปจนเข้าไปอยู่ในวิถีชีวิตของผู้คน เป็นปลาเศรษฐกิจที่นิยมนำมาบริโภคและแปรรูป เช่น red herring ซึ่งเป็นปลาเฮร์ริงแห้งที่ผ่านการรมควันและหมักเกลือจนมีสีแดงอันเป็นที่มาของชื่อ และเป็นอาหารที่มีกลิ่นแรง นอกจากนี้ วลี red herring ยังเป็นสำนวนในภาษาอังกฤษซึ่งหมายถึง สิ่งหรือบุคคลที่ล่อหลอกให้เข้าใจผิด หรือการกระทำที่เบี่ยงเบนไปจากประเด็นหลัก ประเด็นสำคัญ เป็นต้นหน้า 10 ทัศนะวิจารณ์, Red Herring กับ Spin Doctor โดย วรากรณ์ สามโกเศศ. "อาหารสมอง". กรุงเทพธุรกิจปีที่ 29 ฉบับที่ 10134: วันอังคารที่ 21 มิถุนายน พ.ศ. 2559
# ซายามะ
ซายามะ  หรือชื่อเดิมคืออิรูมางาวะ เป็นนครที่ตั้งอยู่ทางใต้ของจังหวัดไซตามะของญี่ปุ่น มีแม่น้ำอิรุมะไหลผ่านกลางเมือง เป็นเมืองบริวารของโตเกียวซึ่งประชากรราวร้อยละ 15 ของเมืองนี้ไปทำงานเช้า-เย็นกลับในโตเกียว เมืองแห่งนี้และเมืองใกล้เคียงคืออิรูมะถือว่าเป็นแหล่งปลูกชาที่มีชื่อเสียงในภูมิภาค คือชาซายามะ เนื่องจากเมืองนี้ตั้งอยู่บริเวณจุดตัดของทางหลวงแผ่นดินหลายสาย จึงมีโรงงานผลิตรถยนต์ของฮอนด้าและแอคิวราตั้งอยู่ด้วย แต่จากแผ่นดินไหวและคลื่นสึนามิในโทโฮกุ พ.ศ. 2554 ทำให้โรงงานในเมืองนี้ถูกปิดเป็นการชั่วคราวและเปิดใหม่โดยลดกำลังการผลิตลง 
 อ้างอิง 

แหล่งข้อมูลอื่น
# ชัยวัฒน์ บุราณ
ชัยวัฒน์ บุราณ (เกิดวันที่ 26 ตุลาคม พ.ศ. 2539) เป็นนักฟุตบอลชาวไทย ปัจจุบันลงเล่นให้กับการท่าเรือในไทยลีก และทีมชาติไทย ในตำแหน่งปีก 

เกียรติประวัติ
สโมสร
เมืองทอง ยูไนเต็ด
 ไทยลีก (1): 559
 ไทยลีกคัพ (1): 2559

เชียงราย ยูไนเต็ด
 ไทยลีก (1): 2562
 ไทยเอฟเอคัพ (1): 2560

ทีมชาติ
ไทย อายุไม่เกิน 21 ปี
 เนชันส์คัพ (1): 2016
ไทย อายุไม่เกิน 23 ปี
 ซีเกมส์ ไฟล์:Med 1.png เหรียญทอง (1); 2017

 แหล่งข้อมูลอื่น
# ปลาซาร์ดีนทะเลสาบ
ปลาซาร์ดีนทะเลสาบ หรือ ปลาซาร์ดีนทะเลสาบมาลาวี (ชื่อพื้นเมือง: อูซีปา, usipa) เป็นปลาน้ำจืดขนาดเล็กชนิดหนึ่ง พบในทวีปแอฟริกา 

ปลาซาร์ดีนทะเลสาบมีรูปร่างคล้ายกับปลาซาร์ดีนแต่ไม่ใช่ปลาซาร์ดีน หากแต่เป็นปลาในวงศ์ปลาตะเพียน (Cyprinidae) โดยเป็นปลาเพียงชนิดเดียวเท่านั้นที่อยู่ในสกุล Engraulicypris [Engraulicypris มาจากคำภาษากรีกว่า eggraulis (แปลว่า "ปลาแอนโชวี") ประสมกับคำภาษากรีกว่า kypris (พระนามหนึ่งของเทพีแอโฟรไดที) ซึ่งมีรากศัพท์มาจากคำว่า Kypris ซึ่งอาจแผลงมาจากคำภาษากรีกว่า kyprinos แปลว่า "ปลาคาร์ป"]

ปลาซาร์ดีนทะเลสาบมีความยาวประมาณ 13 เซนติเมตร อาศัยอยู่รวมกันเป็นฝูง เป็นปลาที่พบได้เฉพาะทางตอนเหนือของทะเลสาบมาลาวีซึ่งเป็นพรมแดนธรรมชาติระหว่างประเทศมาลาวี, โมซัมบิก และแทนซาเนีย รวมถึงแม่น้ำชีเร (Shire) เท่านั้น เป็นปลาที่กินแพลงก์ตอนสัตว์ รวมถึงตัวอ่อนของแมลงจำพวกริ้น (ที่รวมตัววางไข่เป็นจำนวนนับหลายล้านตัวจนเป็นปรากฏการณ์เหมือนหมู่เมฆหรือพายุลอยเหนือผิวน้ำในทะเลสาบ) เป็นอาหาร

ปลาซาร์ดีนทะเลสาบเป็นปลาเศรษฐกิจสำคัญของทะเลสาบมาลาวี เป็นแหล่งโปรตีนสำหรับประชากรถึง 20 ล้านคนรอบ ๆ ทะเลสาบ ชาวประมงท้องถิ่นจะรวมตัวกันจับด้วยเรือโกลนในคืนเดือนมืด ด้วยการใช้ไฟจากตะเกียงเป็นตัวล่อ แบ่งระหว่างเรือใหญ่ 2 ลำ แผ่อวนออกไปเป็นวงกลม เรือที่อยู่ตรงกลางจะจุดตะเกียงเพื่อดึงดูดปลาขึ้นสู่ผิวน้ำ จากนั้นจึงสาวอวนขึ้นมา ปริมาณการจับ จับได้ครั้งละ 2–3 กิโลกรัม แต่สามารถจับได้มากกว่า 10 รอบก่อนรุ่งสาง นิยมนำไปแปรรูปเป็นปลาตากแห้งซึ่งสามารถเก็บไว้นานเป็นสัปดาห์หรือเป็นเดือน เนื่องจากความร้อนของอุณหภูมิในพื้นที่ทำให้ปลาไม่สด และก่อนจะกลับถึงฝั่ง ชาวประมงท้องถิ่นก็นิยมย่างปลาซาร์ดีนทะเลสาบเป็นอาหารเช้าอีกด้วย
# กุ้งฝอย
กุ้งฝอย ชื่อสามัญของสัตว์น้ำขาปล้องจำพวกครัสเตเชียนจำพวกหนึ่ง เป็นกุ้งที่มีขนาดเล็กไม่มากนัก โดยมากอยู่ในอันดับย่อย Caridea และ Dendrobranchiata มีขาขนาดเล็กและเรียว พบได้ทั้งในทะเล, น้ำกร่อย และน้ำจืด มีอายุโดยเฉลี่ย 7 ปี หลายชนิดมีความสำคัญทางเศรษฐกิจ รวมถึงมีการเลี้ยงเป็นสัตว์น้ำสวยงามShrimp Encyclopædia Britannica. Retrieved 20 August 2012. 

กุ้งฝอยน้ำจืดชนิดที่พบมากในประเทศไทยคือชนิด Macrobrachium lanchesteri  เป็นชนิดที่มีการนำไปใช้ประโยชน์ได้หลากหลาย ทั้งเพื่อการบริโภคและเพื่อใช้เป็นอาหารเลี้ยงปลาไม่ว่าจะเป็นปลาเศรษฐกิจหรือปลาสวยงาม จึงมีการเพาะเลี้ยงกันเป็นสัตว์เศรษฐกิจ
# คลิฟฟ์ เบอร์ตัน
คลิฟฟอร์ด ลี "คลิฟฟ์" เบอร์ตัน  (เกิด 10 กุมภาพันธ์ ค.ศ. 1962 - 27 กันยายน ค.ศ. 1986) เป็นนักดนตรีชาวอเมริกัน เป็นที่รู้จักกันดีในฐานะมือเบสคนที่ 2 ของวงเมทัลลิกา ที่มาแทนที่รอน แม็คกอฟนีย์ ในเดือนธันวาคม ค.ศ. 1982 จนกระทั่งเขาเสียชีวิตในเดือนธันวาคม ค.ศ. 1986

เบอร์ตัน เข้าร่วมกับเมทัลลิกา ใน ค.ศ. 1982 และได้อัดเสียงใน 3 สตูดิโออัลบั้ม คือ Kill 'Em All, Ride the Lightning และ Master of Puppets เขายังได้เครดิตแต่งเพลงในซิงเกิล "To Live Is to Die" ภายหลังเสียชีวิต ในอัลบั้ม ...And Justice for All อีกด้วย เบอร์ตันเป็นที่รู้จักในฐานะ มือเบสที่มีทักษะความสามารถในการโซโล่เบสได้อย่างรวดเร็ว และใช้เอฟเฟ็กต์ที่ทำให้เสียงเบสฟังเหมือนเสียงกีตาร์โซโล่

ในวันที่ 27 กันยายน ค.ศ. 1986 เบอร์ตันได้เสียชีวิตจากอุบัติเหตุรถบัสใกล้กับเมือง โดราร์ป (Dörarp) ทางตอนใต้ประเทศสวีเดน ขณะเดินทางทัวร์คอนเสิร์ตโปรโมตอัลบั้ม Master of Puppets ส่วนเพื่อนสมาชิกคนอื่นรอดชีวิต เบอร์ตันได้ถูกแทนที่โดยเจสัน นิวสเตด ในปี ค.ศ. 1986 เขายังได้รับเกียรติเข้าสู่หอเกียรติยศร้อกแอนด์โรลร่วมกับวงและเพื่อนสมาชิกคนอื่นๆ ในวันที่ 4 เมษายน ค.ศ. 2009 และยังได้รับการจัดอันดับให้เป็นมือเบสที่ยิ่งใหญ่ที่สุดตลอดกาลในอันดับที่ 9 จากผลโหวตออนไลน์นิตยสารโรลลิงสโตน ในปี ค.ศ. 2011
# ชัยวัฒน์ พสกภักดี
ชัยวัฒน์ พสกภักดี อดีตผู้อำนวยการสำนักงานสลากกินแบ่งรัฐบาล และประธานมูลนิธิสำนักงานสลากกินแบ่งรัฐบาล เกิดเมื่อวันที่ 23 เมษายน พ.ศ. 2484เคยดำรงตำแหน่งสำคัญ ๆ ในสำนักงานสลากกินแบ่งรัฐบาลหลายตำแหน่ง ก่อนที่จะได้รับการแต่งตั้งเป็นผู้อำนวยการสำนักงานสลากกินแบ่งรัฐบาล เมื่อวันที่ 1 ตุลาคม 2541และในปี พ.ศ. 2544 เขาได้ก่อตั้งมูลนิธิสำนักงานสลากกินแบ่งรัฐบาล  เพื่อช่วยสำนักงานฯ ทำกิจการบางประเภทที่เป็นข้อจำกัดของทางราชการ ซึ่งเขาเองดำรงตำแหน่งประธานมูลนิธิฯ จนถึงปัจจุบัน

นอกจากนี้ เขาเคยลงรับสมัครเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 โดยลงสมัครในระบบบัญชีรายชื่อ และอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 โดยลงสมัครในระบบสัดส่วน กลุ่มที่ 6 (กรุงเทพฯ นนทบุรี และสมุทรปราการ) โดยทั้งสองครั้งลงสมัครในสังกัดพรรคชาติไทย

 กรณีทุจริตการออกรางวัลสลากกินแบ่งรัฐบาล 

เนื่องจากการออกรางวัลสลากกินแบ่งรัฐบาลงวดวันที่ 1 มิถุนายน 2544 มีประชาชนสงสัยว่าการออกรางวัลในงวดดังกล่าวมีการ "ล็อกเลข" หรือไม่ โดยในระยะแรก เขาได้กล่าวปฏิเสธทั้งในเรื่องของการทุจริตดังกล่าว และการใช้สารเรืองแสงเคลือบลูกบอลหมายเลขต่าง ๆ เพื่อใช้ในการทุจริต แต่ในเวลาต่อมาเมื่อมีการสืบสวนสอบสวน จนเจ้าหน้าที่ตำรวจเชื่อว่า มีพนักงานของสำนักงานฯ เข้าไปเกี่ยวข้องกับกรณีทุจริตดังกล่าว จนเมื่อปี พ.ศ. 2549 เขาถูก คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดในฐานทุจริตต่อหน้าที่ ปฏิบัติหรือละเว้นปฏิบัติหน้าที่โดยมิชอบ และช่วยเหลือบุคคลอื่นไม่ต้องรับโทษ จากกรณีดังกล่าว พร้อมพนักงานอีก 3 คน

จนเมื่อวันที่ 29 เมษายน 2553 ศาลอาญาพิพากษายกฟ้อง เนื่องจากจำเลยที่ 3 (ชัยวัฒน์) ไม่มีความผิดฐานปฏิบัติหน้าที่โดยมิชอบตามฟ้องโจทก์ เนื่องจากมีการรายงานผู้บังคับบัญชาตามลำดับชั้นและตั้งคณะกรรมการขึ้นตรวจสอบกรณีดังกล่าว รวมทั้งจำเลยที่ 1 และ 3 ไม่มีส่วนเชื่อมโยงกับกลุ่มจำเลยในคดีทุจริตการออกรางวัลสลากกินแบ่งฯ งวดดังกล่าว
# คารัมบิต
คารัมบิต (ภาษามีนังกาเบา: kurambik หรือ karambiak) เป็นมีดโค้งที่คล้ายกรงเล็บขนาดมือถือจากเอเชียตะวันออกเฉียงใต้ ซึ่งเป็นที่รู้จักในภาษาอินโดนีเซียและภาษามาเลเซียพื้นบ้านในชื่อ เกอรัมบิต และเรียกในชื่อ คารัมบิต สำหรับประเทศฟิลิปปินส์และในกลุ่มประเทศตะวันตกเป็นส่วนใหญ่

 แหล่งกำเนิด 
thumb|left|upright|พระบรมรูปแห่งอาทิตยวรมันผู้ทรงเป็นกษัตริย์มีนังกาเบา ซึ่งทรงถือเครัมบิต

เชื่อกันว่า คารัมบิตมีต้นกำเนิดในหมู่ชาวมีนังกาเบาของจังหวัดสุมาตราตะวันตก โดยตามคติชน สิ่งนี้ได้แรงบันดาลใจจากกรงเล็บของเสือ เช่นเดียวกับอาวุธในภูมิภาคเป็นส่วนมาก ซึ่งแต่เดิมออกแบบมาเพื่อใช้ถางรากในการเกษตร, รวบรวม และปลูกข้าว ในขณะที่สามารถใช้มันเป็นอาวุธ โดยได้มีการเพิ่มความโค้งของใบมีดให้มากขึ้นเพื่อเพิ่มศักยภาพในการตัด จากการค้าขายผ่านประเทศอินโดนีเซียและการติดต่อระยะใกล้กับกลุ่มประเทศเพื่อนบ้าน จึงได้มีการกระจายคารัมบิตไปยังประเทศกัมพูชา, ลาว, มาเลเซีย, พม่า, ไทย และฟิลิปปินส์ในที่สุดProyek Pembinaan Permuseuman Jakarta (Indonesia). Koleksi pilihan museum-museum negeri propinsi. Proyek Pembinaan Permuseuman Jakarta: 1989. 65 pages

 ในวัฒนธรรมร่วมสมัย 
 มีการใช้คารัมบิตเป็นองค์ประกอบของตราประจำแห่งตำรวจหลวงมาเลเซีย
 มีการนำคารัมบิตมาใช้ในวิดีโอเกมเคาน์เตอร์-สไตรก์: โกลบัลออฟเฟนซิฟ และมักจะเป็นมีดที่หายาก และมีราคาแพงมากที่สุดในเกม
 นาดีปูตรา นักเขียนบทละครชาวชวา ได้ประพันธ์หนึ่งในบทละครสามองก์ของเขาในชื่อ อาวังคารัมบิต
 แซม ฟิชเชอร์ (ที่สวมบทโดยนักแสดงชาวแคนาดาชื่ออีริก จอห์นสัน) ในสปรินเตอร์เซลแบล็คลิสต์ มีการพกอาวุธเป็นคารัมบิตสมัยใหม่